

**Sürgősségi Indítvány!**

**Előterjesztés megelőző egészségügyi intézkedésekre**

Tisztelt Közgyűlés!

Tájékoztatom a Tisztelt Közgyűlést, hogy a tegnapi nap gondoskodtam a Bitskey Aladár Uszoda bezárásáról, tekintettel arra, hogy az egri Vizilabda csapat a múlt héten Olaszországban járt és az uszodában ezen a héten már edzést tartott. Az intézkedést haladéktalanul szükségesek tartom mindaddig, ameddig nem tisztázódnak a körülmények és nem lehet teljes biztonsággal kijelenteni, hogy a fertőzésveszély nem áll fenn.

Kérem a Tisztelt Közgyűlést, hatalmazzon fel arra, hogy tárgyalásokat folytassak a Markhot Ferenc Oktatókórház- és Rendelőintézet, valamint a Heves Megyei Kormányhivatal illetékeseivel, amelynek célja, hogy kidolgozzuk azokat az intézkedéseket, amelyek az ilyen és hasonló esetek kizárására, hatásának csökkentésére irányulnak.

Eger, 2020. február hó 26.

Mirkóczki Ádám

polgármester

**Határozati javalat:**

Eger Megyei Jogú Város Közgyűlése felhatalmazza Eger Megyei Jogú Város Polgármesterét, hogy tárgyalásokat folytasson a Markhot Ferenc Oktatókórház- és Rendelőintézet, valamint a Heves Megyei Kormányhivatal illetékeseivel, amelynek célja, hogy kidolgozásra kerüljenek azok az intézkedéseket, amelyek az a fertőzésveszéllyel járó esetek kizárására, hatásának csökkentésére irányulnak.

Felelős: Mirkóczki Ádám polgármester

Határidő: azonnal